Ķekavas novada Ķekavā

Datums skatāms laika zīmogā Nr.1-20.1/23/26

**LĒMUMS**

Par nekustamā īpašuma nodokļa parādu dzēšanu

Pamatojoties uz likuma “Par nodokļiem un nodevām” 20.panta pirmās daļas 3.punktu, Ķekavas novada pašvaldība (turpmāk - Pašvaldība) veic Ķekavas novada pašvaldībai piekrītošo nodokļu administrēšanu normatīvos aktos noteiktās kompetences ietvaros.

Saskaņā ar likuma “Par nodokļiem un nodevām” 25.panta trešo daļu, Pašvaldību budžetos ieskaitāmā nekustamā īpašuma nodokļa parādus, kā arī ar tiem saistītās nokavējuma naudas un soda naudas šā panta pirmajā daļā noteiktajos gadījumos dzēš attiecīgās pašvaldības.

Likuma “Par nodokļiem un nodevām” 26.panta sestās daļas 3.punkts nosaka, ka nokavēto nodokļu maksājumu piedziņu bezstrīda kārtībā neuzsāk un uzsākto nokavēto nodokļu maksājumu piedziņu bezstrīda kārtībā aptur, ja iestājas Civilprocesa likuma 563.panta pirmās daļas 4.punktā noteiktie apstākļi (šim piedziņas veidam notecējis noteiktais noilguma termiņš).

Ķekavas novada pašvaldības saistošo noteikumu Nr.25/2021 “Par nekustamā īpašuma nodokli un nekustamā īpašuma nodokļa atvieglojumu piemērošanu Ķekavas novadā” 14.punkts nosaka, ka nekustamā īpašuma maksāšanas paziņojuma piespiedu izpilde tiek veikta ne vēlāk kā septiņu gadu laikā no nekustamā īpašuma nodokļa samaksas termiņa iestāšanās brīža.

Ņemot vērā iepriekš minēto, Pašvaldība secina, ka nekustamā īpašuma nodokļa maksātāju kontos (lēmuma pielikumā maksātāju saraksts) uz 2023.gada 13.decembri izveidojies nekustamā īpašuma nodokļa parāds kopsummā 2216,49 EUR, par kura piedziņu nav pieņemti lēmumi par nokavēto nodokļu maksājumu piedziņu un ir pagājis septiņu gadu termiņš, piespiedu izpildes uzsākšanai. Pašvaldība secina, ka parāds ir dzēšams likuma “Par nodokļiem un nodevām” 25.panta trešajā daļā noteiktajā kārtībā.

Likuma “Par nodokļiem un nodevām” 25.panta ceturtajā daļā ir noteikts, ka Valsts ieņēmumu dienests un attiecīgās pašvaldības reizi ceturksnī publicē savā mājaslapā internetā informāciju par nodokļu parādu dzēšanu, ja normatīvajos aktos nav noteikts citādi.

Gadījumā, kad lēmumā minētajām fiziskajām un juridiskajām personām, dzēšot nekustamā īpašuma nodokļa parādu, nodokļa parāda apmērs uz dzēšanas brīdi ir pieaudzis atbilstoši likuma “Par nodokļiem un nodevām” 29.panta otrajai daļai, kas nosaka, ka par nodokļu un nodevu samaksas termiņa nokavējumu pamatparādam turpina palielināties nokavējuma nauda – no laikā nenomaksātā pamatparāda 0,05 procenti par katru nokavēto dienu, dzēst nodokļa parāda pilnu apmēru, tai skaitā pieaugušo nokavējuma naudas apmēru.

Pamatojoties uz iepriekš minēto un likuma “Par nodokļiem un nodevām” 25.panta trešo daļu, 26.panta sestās daļas 3.punktu un Ķekavas novada pašvaldības saistošo noteikumu Nr.25/2021 “Par nekustamā īpašuma nodokli un nekustamā īpašuma nodokļa atvieglojumu piemērošanu Ķekavas novadā” 14.punktu,

**nolemju:**

1. Dzēst nodokļu maksātāju nekustamā īpašuma nodokļa pamatparādus kopsummā par 2216,49 EUR šādām fiziskajām un juridiskajām personām:

|  |  |  |  |
| --- | --- | --- | --- |
| Nr.p.k. | Vārds, Uzvārds / Nosaukums | Personas kods / Reģ. Nr. | Nekustamā īpašuma nodokļa pamatparāds, EUR |
| 1. | O.L. |  | 67,76 |
| 2. | A.S. |  | 146,15 |
| 3. | L.Š. |  | 229,51 |
| 4. | E.G. |  | 236,91 |
| 5. | R.Z. |  | 185,03 |
| 6. | N.Z. |  | 161,33 |
| 7. | I.B. |  | 157,80 |
| 8. | I.K. |  | 147,83 |
| 9. | T.Š. |  | 99,28 |
| 10. | S.R. |  | 29,40 |
| 11. | J.A. |  | 26,15 |
| 12. | SIA V. |  | 20,86 |
| 13. | V.T. |  | 15,02 |
| 14. | A.R. |  | 14,00 |
| 15. | R.S. |  | 13,33 |
| 16. | G.D. |  | 1,96 |
| 17. | S.M. |  | 83,22 |
| 18. | S.J. |  | 296,93 |
| 19. | Z.Ž. |  | 284,02 |
|  |  | **Kopā, EUR:** | **2216,49** |

2. Publicēt Ķekavas novada pašvaldības mājaslapā internetā informāciju par nodokļu parādu dzēšanu.

Izpilddirektore (PARAKSTS\*) J.Jansone

I.Jansone

27851002